《久不得刘九书因题寄之》
宋代·陈藻

刘郎踪迹若为疎，蟹井山前似里闾。
少小麻风今半愈，长成项疾喜全除。
丰年谁与尝新稻，吉日因知仄旧庐。
何事别君才百里，可堪终岁断来书。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。